open-index/open-wikipedia-markdown huggingface dataset:
ஹீராபாய் டாட்டா

**ஹீராபாய் டாட்டா** (*Herabai Tata*) (1879-1941) இந்தியாவைச் சேர்ந்த பெண்கள் உரிமை ஆர்வலரும் வாக்குரிமை பெற பெண்கள் சங்கத்தை நிறுவியவரும் ஆவார். 1895இல் திருமணமான இவரின் கணவர் அர்தேசிர் பெசோன்ஜி டாட்டா முற்போக்கானவர். மேலும், தனது மனைவி மற்றும் மகளின் கல்விக்கு ஆதரவளித்தார். இவருடைய பள்ளிக்கல்விக்கு உதவ ஆசிரியர்களை நியமித்தார். 1909ஆம் ஆண்டில், பார்சியாக இருந்த இவர்,பிரம்மஞானத்தில் தனது ஆர்வத்தை வளர்த்தார். சில வருடங்களுக்குள் அன்னி பெசன்ட்டை சந்தித்தார். அதே நேரத்தில், 1911ஆம் ஆண்டில், இவர் இந்திய பாரம்பரியம் கொண்ட பிரிட்டன் வாக்குரிமை பெற்ற சோபியா துலீப் சிங் என்பவரைச் சந்தித்தார். அவர் வாக்குரிமை பெற போராடுபவராக இவரைத் தூண்டினார். மகளிர் இந்திய சங்கத்தின் நிறுவனர் உறுப்பினரும், பொதுச் செயலாளருமான இவர், 1917 இல் மாண்டேகு-செம்ஸ்போர்டு குழு முன் உரிமைக்காக மனு செய்த பெண்களில் ஒருவரானார்.

முன்மொழியப்பட்ட சீர்திருத்தங்கள் பெண்களின் வாக்குரிமையைச் சேர்க்கத் தவறியபோது, இவரும் பிற பெண்ணியவாதிகளும் எதிர்ப்புத் தெரிவித்து, வாக்குகளின் அவசியம் குறித்து கட்டுரைகளை வெளியிடத் தொடங்கினர். மாண்டேகு -செம்ஸ்போர்ட் சீர்திருத்தங்களைச் செயல்படுத்துவதற்கான தேர்தல் விதிமுறைகளை உருவாக்க சவுத்பாரோ குழுவிற்கு ஆணியிடப்பட்டது. இவர் தி டைம்ஸ் ஆஃப் இந்தியாவுக்கு ஒரு கட்டுரை எழுதினார், சில நகராட்சிகள் ஏற்கனவே பெண்களுக்கு வாக்களிக்க அனுமதித்ததால், உரிமையை நீட்டிப்பது நியாயமானது என்று வாதிட்டார். ஆயினும்கூட, சவுத்பரோ குழு பெண்களுக்கான உரிமையை சேர்ப்பதை நிராகரித்தது. மேலும் இவர்களின் பரிந்துரைகளை இலண்டனின் பொது கூட்டுசபையின்  தேர்வுக்கு அனுப்பியது. கூட்டுக்குழுவிற்கு வாக்குரிமைக்கு ஆதரவாக வழக்கை முன்வைக்க இங்கிலாந்துக்குச் செல்ல மும்பை வாக்குரிமை குழுவால் இவர் தேர்ந்தெடுக்கப்பட்டார்.

## ஆரம்ப கால வாழ்க்கை
ஹீராபாய், பிரித்தானிய பேரரசின் ஆட்சிக் காலத்தில்  1879இல் மும்பையில் பிறந்தார். தனது பதினாறாவது வயதில் பார்சி இனத்தைச் சேர்ந்த ஒரு துணி ஆலை ஊழிழியரான அர்தேசிர் பெசோன்ஜி டாட்டா என்பவரை மணந்தார்.|group="Notes"}} 2 மார்ச் 1898 அன்று இவர்களுக்கு மிதன் என்ற மகள் பிறந்தார். இவர்கள் பின்னர் நாக்பூருக்கு அருகிலுள்ள புல்கானுக்கு குடிபெயர்ந்தனர். அங்கு அர்தேசிர் ஒரு துணிக் கூடத்தில் உதவி நெசவாளராகப் பணிபுரிந்தார். அர்தேசி பெண்களின் கல்வி குறித்த தனது சிந்தனைகளில் முற்போக்கானவராக இருந்தார். தனது மனைவியின் கல்வியை மேலும் அதிகரிக்க விரும்புவதில் ஆசிரியர்களை நியமித்தார். அகமதாபாத்தில் உள்ள ஒரு ஆலையில் பனியில் சேர்ந்த பிறகு, குடும்பம் 1913 வரை அங்கேயே இருந்தது. பின்னர், இவர்கள் மும்பைக்கு இடம் பெயர்ந்தனர். அங்கு அர்தேசிர் ஒரு பெரிய துணி ஆலையின் மேலாளராக ஆனார்.

## செயற்பாடு

### ஆரம்பகால செயல்பாடுகள்
1909ஆம் ஆண்டில், ஹீராபாய் பிரம்மஞானத்தில் ஆர்வம் காட்டினார். மேலும், சென்னையின் அடையாற்றிலும், வாரணாசியிலும் நடந்த மாநாடுகளில் கலந்து கொள்ளத் தொடங்கினார். 1912இல் நடந்த வாரணாசி மாநாட்டில் இவர் அன்னி பெசன்ட்டை சந்தித்தார்.  1911ஆம் ஆண்டில், காஷ்மீரில் தனது மகளுடன் விடுமுறையில் இருந்தபோது, இவர் பிரிட்டன் வாக்குரிமை பெற்ற சோபியா துலீப் சிங்கை சந்தித்தார். இவரது ஆர்வத்தால் கவரப்பட்டு, பின்னர் அவர் அனுப்பிய இலக்கியங்களைப் படித்த பிறகு, ஹீராபாய் பெண்கள் உரிமைக்கான போராட்டத்தில் தீவிரமாக ஈடுபட ஆரம்பித்தார்.   

## குறிப்புகள்

### மேற்கோள்கள்

பகுப்பு:1941 இறப்புகள்
பகுப்பு:1879 பிறப்புகள்
பர்சானா பாரி

**பர்சானா பாரி** ( Farzana Bari உருது : فرزانہ باری, பிறப்பு: மார்ச் 7, 1957-) ஒரு பாக்கித்தான் பெண்ணியவாதி, மனித உரிமை ஆர்வலர் மற்றும் கல்வியாளர் ஆவார், இவர் இஸ்லாமாபாத் பாக்கித்தானின் *குயிட்-இ-ஆஸம்* பல்கலைக்கழகத்தில் பாலின ஆய்வுத் துறையின் இயக்குநராகப் பணியாற்றினார்.

## தொழில் வாழ்க்கை
பாரி பாக்கித்தானில் பெண்களின் உரிமைகள் தொடர்பான பிரச்சினைகளில் போராடுபவர்களில் முக்கிய நபராக  உள்ளார், பாலின படிப்பு துறையில் இருபத்தைந்து ஆண்டுகளுக்கும் மேலான கல்வி மற்றும் தொழில்முறை அனுபவத்தினையும் இவர் கொண்டுள்ளார். இவள் யுனைடெட் கிங்டமின் சசெக்ஸ் பல்கலைக்கழகத்தில் சமூகவியலில் பட்டத்தில் , "குடும்பத்திற்குள் பெண்களின் நிலைமையில் வேலைவாய்ப்பின் விளைவுகள்" என்ற ஆய்வினை சர்ப்பித்து முனைவர் பட்டம் பெற்றார். சமுதாயத்தில் பெண்களின் பொருளாதார, அரசியல் மற்றும் சமூக அதிகாரமளித்தல் குறித்த கொள்கை ஆலோசனை மற்றும் வாதத்திலும் இவர் தீவிரமாக செயல்பட்டு வருகிறார். இவர் "பாக்கித்தான் அரசியலில் பெண்களின் பிரதிநிதித்துவம்" பற்றிய ஆராய்ச்சியையும் செய்தார். இதன் மூலம் பாக்கித்தானில் அனைத்துக் கால பல்கலைகலைக்கழக ஆய்வுகள் வரலாற்றில் முதல் பாலின ஆய்வுத் துறையின் நிறுவனர் எனும் பெருமை பெற்றுள்ளார்.

## பெண்ணியம்/மனித உரிமை செயற்பாடு
பாக்கித்தானில் நீதி மற்றும் பாலின சமத்துவத்தை ஊக்குவிக்கும் மனித உரிமை ஆர்வலர் ஃபர்சானா பாரி ஆவார்  இவர் ஆண்கள் ஆதிக்கம் செலுத்தும் ஜிர்கா  மற்றும் பாக்கித்தானில் பெண்களின் உரிமைகள் தொடர்பான இஸ்லாமிய விதிகளுக்கு ஆதரவாக கருத்துக்களை கூறிவருகிறார்.

2013 ஆம் ஆண்டில், பாரி குறைந்தது பதினோரு மில்லியன் பெண்கள் வாக்களிக்க தகுதியற்றவர்கள் என்று மதிப்பிட்டார், ஏனெனில் அதிகாரிகள் இவர்களுக்கு தேசிய அடையாள அட்டை எண்களை வழங்கவில்லை என்று இவர் குற்றம் சாட்டினார். 2014 ஆம் ஆண்டில் ஜனவரியில் கோஹிஸ்தான் நடன நிகழ்பட வழக்கை மீண்டும் நீதிமன்றத்தில் தொடுத்து வழக்காடுவதற்காக இவர் போராடினார், அதில் திருமணத்தில் நடனமாடிய பிறகு நிகழ்படத்தில் தோன்றும் பெண்கள் கொல்லப்பட்டதாகக் கூறினார். ஆகஸ்ட் 2015 இல், ஹுசைன் கான் வாலா கிராமத்தில் ( காசு ) 2006 முதல் 2014 வரை பாலியல் நிகழ்படங்களில் நடிப்பதற்காக சுமார் 300 பெண் சிறுமிகள் கட்டாயப்படுத்தப்பட்டதாக இவர் குற்றம் சாட்டினார். மே 2016 இல், இஸ்லாமிய ஆணையத்தின் முடிவை இவர் கடுமையாக எதிர்த்தார். அந்த ஆணையம் 'சீர்கேடுற்றவர் என கருதப்படும் மனைவிகளை ஆண்கள் 'ஓரளவு' தாக்கலாம்' எனக் கூறியது.

பாக்கித்தானில் பெண்களின் ஆணவக் கொலைகளுக்கு எதிராக பாரி குரல் எழுப்பினார். அக்டோபர் 2016 இல், பாக்கித்தானின் தேசிய சட்டமன்றம் ஆணவக் கொலையை சட்டவிரோதமாக அறிவித்ததால், ஒரு கொலை உண்மையில் ஆணவக் கொலையா அல்லது இல்லையா என்பதை ஒரு நீதிபதியே முதலில் தீர்மானிக்க வேண்டும் என்பதால் இந்த சட்டத்தை புறக்கணிக்க முடியும் என்று ஃபர்சானா பாரி எச்சரித்தார்.

**பெண்கள் ஜனநாயக முன்னணி**

பாரி ஒரு சோசலிச ஜனநாயக பெண்கள் அமைப்பான பெண்கள் ஜனநாயக முன்னணியில் (WDF) உறுப்பினராக உள்ளார்.  இவர் 2018, 2019 மற்றும் 2020 இல் ஜனநாயக முண்னனி உறுப்பினர்களுடன் அவுரத் அணிவகுப்பிற்கு  ஏற்பாடு செய்தார்.

## அரசியல்
பாரி, இவாமி தொழிலாளர் கட்சியின் (AWP) மூத்த தலைவராகவும் துணைத் தலைவராகவும் பணியாற்றினார். 2012 இல் உருவாக்கப்பட்டது முதல் இவர் இந்தக் கட்சியில் சேர்ந்தார்.

## சான்றுகள்


பகுப்பு:பாக்கித்தானியப் பெண்ணியவாதிகள்
பகுப்பு:வாழும் மக்கள்
பகுப்பு:1952 பிறப்புகள்
பேகம் அக்தர் ரியாசுதீன்

**பேகம் அக்தர் ரியாசுதீன்**  (Begum Akhtar Riazuddin) **ரியாஸ்-உத்-தின்** அல்லது **ரியாஸ்-உத்-தீன்** (பிறப்பு 15 அக்டோபர் 1928) என்று பரவலாக அறியப்படும் இவர் பாக்கித்தானிய பெண்ணிய ஆர்வலர் ஆவார்.இவர்  நவீன உருது - பயணக்கட்டுரை எழுத்தாளர் ஆவார் . தனது முயற்சிக்காகப் பல விருதுகளைப் பெற்றுள்ளார்.

## வாழ்க்கை மற்றும் குடும்பம்
அக்தர் ஜகான் பேகம் கல்கத்தாவில் 15 அக்டோபர் 1928  மற்றும் லாகூரில் உள்ள கின்னெயர்ட் கல்லூரியில் 1949 ஆம் ஆண்டில் பட்டம் பெற்றார். 1951 இல் லாகூரில் உள்ள அரசு கல்லூரியில் ஆங்கிலத்தில் முதுகலைப் பட்டம் பெற்றார். கற்பித்தல் தொழிலுடன் தனது வாழ்க்கையைத் தொடங்கினார். இவர் 1952 முதல் 1965 வரை லாகூரில் உள்ள இஸ்லாமியா மகளிர் கல்லூரியில் விரிவுரையாளராக இருந்தார். இவர் மியான் ரியாசுதீன் அகமது என்பவரை,  மணந்தார் மற்றும் பேகம் ரியாசுதீன் என்று அறியப்பட்டார்.  இவர்களின் மகள் செல்வி நிகர் அகமத், இவுரத் அறக்கட்டளையின் தலைவியாக உள்ளார். திரு. ரியாசுதீன், மூத்த அரசு ஊழியர், உருது எழுத்தாளர் சலாவுதீன் அகமதுவின் மருமகன் ஆவார். நீதிபதி சபிகுதீன் அகமது மற்றும் அஸ்மா ஜஹாங்கீர் இவரின் கணவர் மூலம் ரியாசுதீனுடன் தொடர்புடையவர்கள் ஆவர்.

## இலக்கிய வாழ்க்கை
பேகம் ரியாசுதீனின் இலக்கிய வாழ்க்கை *<nowiki/>'தனக் பார் கதாம்'<nowiki/>* (1969) மற்றும் *<nowiki/>'சத் சாமுந்தர் பர்*' (1963) ஆகிய இரண்டு பயணக் கட்டுரைகளை அடிப்படையாகக் கொண்டது. இவரது பயணக் கட்டுரைகளில், இவர் நையாண்டி கருத்துகளுடன் தனித்துவமான ஒற்றுமைகள் மற்றும் நகைச்சுவையான குறிப்புகளைப் பயன்படுத்துகிறார். இவர் முறைசாரா பாணியில் எழுதுகிறார். இவளுடைய எழுத்துக்கள் எளிமையாகவும் வாசிப்பாளர்களுக்கு சுவாரசியத்தனை ஏற்படுத்தும் வித்ததில் இருக்கின்றன. இவளது பயணக் கட்டுரைகள் நாகரிகம் மற்றும் சமூகத்துடன் மனித மனநிலையைக் கொண்டுள்ளன.

## பெண்ணியச் செயற்பாடு
ரியாசுதீன் பெண்கள் மேம்பாட்டில் கவனம் செலுத்தும் ஓர் ஆர்வலர் ஆவார். இவர் தனது நல அமைப்பான, பாக்கித்தானின் *பெஹ்புட் அசோசியேஷன்* என்ற நிறுவனத்தை நிறுவினார், 1967 ஆம் ஆண்டில் லாகூர் மற்றும் கராச்சியில் *பெஹ்புட் அசோசியேஷன்* கராச்சி என்ற பெயரில் மற்ற கிளைகள் விரிவுபடுத்தப்பட்டன. இவர் 1980 களின் பிற்பகுதியில் மகளிர் மேம்பாட்டு அமைச்சகத்தின் கூட்டாட்சி செயலாளராக பணியாற்றினார்.  மார்ச் 1988 இல் வியன்னாவில் நடைபெற்ற பெண்களின் நிலை குறித்த ஐ.நா. ஆணையத்தின் 32 வது அமர்வு உட்பட பெண்களின் மேம்பாடு மற்றும் நலனுக்காக பல சர்வதேச மாநாடுகளில் இவர் கலந்து கொண்டார் 

1988 இல் பெனாசிர் பூட்டோ பிரதமரானபோது, பெண்களின் முன்னேற்றத்திற்கான திட்டங்களை செயற்படுத்துவார் எனும் நம்பிக்கையுடன் இருந்தார் மற்றும் கடுமையான ஜியா ஆட்சிக்குப் பிறகு பெண்களுக்கு ஒரு நல்ல எதிர்காலத்தை எதிர்பார்த்தார்.

## விருதுகள்
ரியாசுதீன் தனது தன்னார்வ சமூக சேவைக்காக பாக்கித்தான் குடியரசுத் தலைவரிடம் இருந்து  *சிதாரா-இ-இம்தியாஸ் விருதினை* மார்ச் 2000 இல் பெற்றார். ஆகஸ்ட் 2005 இல் மகளிர் மேம்பாட்டு அமைச்சகத்தின் 'வாழ்நாள் சாதனையாளர் விருது' பெற்றார்.  மார்ச் 1970 இல் உருது *<nowiki/>'தனக் பர் கதாம்*' என்ற பயணக் கட்டுரையின் முன்னோடிப் பணிக்காக *பாக்கித்தான் ரைட் கில்ட்* சங்கத்தால் இவருக்கு ஆதம்ஜீ இலக்கிய விருது கொடுக்கப்பட்டது. 1000 அமைதிப் பெண்கள் திட்டத்தின் ஒரு பகுதியாக  நோபலுக்காக பரிந்துரைக்கப்பட்ட 1,000 பெண்களின் குழுவில் இவரும் ஒருவராக இருந்தார்.

## சான்றுகள்


## குறிப்புகள்

பகுப்பு:CS1 maint: location
பகுப்பு:CS1 uses Urdu-language script (ur)
பகுப்பு:முஸ்லிம் எழுத்தாளர்கள்
பகுப்பு:பாக்கித்தானியப் பெண்ணியவாதிகள்
பகுப்பு:வாழும் மக்கள்
பகுப்பு:1928 பிறப்புகள்
சதியா காத்ரி

**சதியா காத்ரி** (Sadia Khatri  உருது : du کھتری) ஒரு பாக்கித்தான் எழுத்தாளர், புகைப்படக் கலைஞர்  மற்றும் கராச்சியைச் சார்ந்த பெண்ணியவாதி ஆவார். இவர் டான் (நாளிதழ்) மற்றும் *தி காத்மாண்டு போஸ்ட்டில்* பத்திரிகையாளராகவும், *பேப்பர்கட்ஸ் இதழில்* அறிக்கை ஆசிரியராகவும் பணியாற்றியுள்ளார். தாபாக்களில் பெண்ணியக் கூட்டுப் பெண்களின் நிறுவனர்களில் கத்ரியும் ஒருவர் ஆவார் .

## ஆரம்பகால வாழ்க்கை மற்றும் கல்வி
சதியா காத்ரி அமெரிக்காவின் மாசசூசெட்ஸ் மவுண்ட் ஹோலியோக் கல்லூரியில் பட்டம் பெற்றார். இவர் ஒரு வானியல் மற்றும் இயற்பியல் பிரிவில் பட்டம் பெற்றார். பின்னர் பத்திரிகை மற்றும் ஊடக ஆய்வுகளிலும் கற்றல் பணியினை மேற்கொண்டார்.

அமெரிக்காவிற்கு வருவதற்கு முன்பு, கத்ரி புகைப்படம் எடுப்பதை ஒரு பொழுதுபோக்காகத் தொடர்ந்தார்.  கலை மற்றும் புகைப்படக்கலை மீதான இவரது ஆர்வம் கராச்சியின் கலை மற்றும் கலாச்சார காட்சியில் இருந்து துவங்கியது. இவர் பலமுறை மவுண்ட் ஹோலியோக் கல்லூரியில் பயின்ற இவரது சகோதரி ஃபிசா காத்ரியுடன் இசை நிகழ்ச்சிகள், இலக்கிய விரிவுரைகள் மற்றும் சமூக கலை நிகழ்ச்சிகளில் கலந்து கொண்டார். யுஎஸ் வலைப்பதிவான " *ஹ்யூமன்ஸ் ஆஃப் நியூயார்க்* " போலவே, காத்ரி தனது கல்லூரி பட்டப்படிப்பு காலத்தில் "*ஹியூமன்ஸ் ஆஃப் பயோனிர் வேலி (*முன்னோடி பள்ளத்தாக்கின் மனிதர்கள்)" என்ற தலைப்பில் வலைப்பதிவினை உருவாக்கினார்.

2011 ஆம் ஆண்டில், கராச்சியின் வணிகப் பகுதிகளில் சாலையோரத்தில் தங்கள் பெரும்பாலான நேரத்தை செலவிடும் குழந்தைகளின் புகைப்படங்களை கத்ரி எடுத்தார். இந்த புகைப்படங்கள் கராச்சியில் ஒரு கண்காட்சியில் காட்சிப்படுத்தப்பட்டன. ஒவ்வொரு புகைப்படத்தின் அடியிலும், தங்கள் சொந்த வார்த்தைகளின் மூலம் வாழ்க்கையைப் பற்றிய தங்கள் முன்னோக்கைத் தெரிவிக்க தொடர்புடைய ஒரு மேற்கோள் இருந்தது.

## தொழில்
அண்மையில் அறிவிக்கப்பட்ட ஜீனத் ஹாரூன் ரஷீத் பெண்களுக்கான சிறப்புப் பரிசு பெற்ற இவரது சுயசரிதைக் கட்டுரையான "*ஃபியர் அண்ட் தெ சிட்டி (*பயமும் நகரமும்)" என்ற கட்டுரையில், காத்ரி தனது சொந்த ஊரான கராச்சியில் பொது இடங்களை மீட்பதற்காக பயணம் மற்றும் போராட்டத்தின் மூலம் தனது விடுதலையைப் பற்றி விவரிக்கிறார். சமீபத்திய வெறுப்பு தாக்குதல் பற்றிய இவரது அனுபவத்துடன் அந்தப் படைப்பினை நிறைவு செய்துள்ளார்.

இவர் டான் நாளிதழ்   மற்றும் தி ஃப்ரைடே டைம்ஸில் பத்திரிகையாளராக பணியாற்றியுள்ளார் . இவர் ஒரு திரைப்பட விமர்சகராகவும் தனது பணியினை மேற்கொண்டுள்ளார். மதிப்புமிக்க லோகார்னோ திரைப்பட விழாவில் இவர் விமர்சகரின் அகாதமியிலும் பங்கேற்றார்.

இவர், கரம் ஆண்டாயின் *ஆள் கேர்ள் பேண்ட்*  இசைக்குழு  பெண்ணிய கீதத்தின் இசை நிகழ்படத்திலும் நடித்தார்.

## பெண்ணியம்
**தபாஸில் பெண்கள்**

தாபாக்களில் பெண்ணியக் கூட்டுப் பெண்களின் நிறுவனர்களில் கத்ரியும் ஒருவர் ஆவார் நடுத்தர மற்றும் உயர் வகுப்பு பெண்களின் அன்றாட பிரச்சினைகளை சரி செய்யும் பொருட்டு இது உருவானது, இவர்கள் பாதுகாப்பான இடங்களில் தங்க வேண்டிய கட்டாயத்தில் உள்ளனர் மற்றும் தகுந்த காரணமின்றி தனியாக வெளியே செல்ல முடியாது.  இது காத்ரி வீட்டில், இவரும்  அனுபவித்த வன்முறையைப் பற்றி சிந்திக்க வழிவகுத்தது,

**இவுரத் அணிவகுப்பு**

2018 இல் ''இவுரத்'' ''மார்ச்'' *(*பெண்கள் அணிவகுப்பு) க்கான ஏற்பாட்டுக் குழுவின் ஒரு பகுதியாக காத்ரி இருந்தார்.

## சான்றுகள்


பகுப்பு:வாழும் மக்கள்
பகுப்பு:பாக்கித்தான் பெண் உரிமை செயற்பாட்டாளர்கள்
ஊடகம் (மீன்)

**ஊடகம்** எனவும் சிலவேளைகளில் **ஊடான்** (*Gerres filamentosus*) என்றும் அழைக்கப்படுவது  ஒரு சிறிய மீன் இனம் ஆகும்.  இது பொதுவாக யப்பான், ஆத்திரேலியா, நியூ கலிடோனியா கிழக்கில் ஆப்பிரிக்கா மற்றும் மடகாஸ்கர் கடற்கரைகளில் காணப்படும் மீனாகும்.

வெள்ளி நிறம் கொண்ட இந்த மீனின் உடல் முழுவதும் அடர்வாக செதில் கொண்டிருக்கும். இதன் முதுகு துடுப்பின் முன் பகுதி நீண்டு சாட்டை போல் காணப்படும். இந்த சாட்டை போன்ற முதுகுத் துடுப்பினால் தான் இது ஆங்கிலத்தில் *ஜெரெஸ் ஃபிலமெண்டோசஸ்* என்று அழைக்கப்படுகிறது. சில மீன்களுக்கு இந்த சாட்டைப் பகுதி சேதமடைந்து விழுந்துவிடுவதுண்டு. இவை ஓரடி தாண்டி வளர்வதில்லை.

## குறிப்புகள்

பகுப்பு:மீன்கள்
முட்டை பொதியுறை

வலது|thumb| ஒரு திருக்கை மீனின் முட்டை பொதியுறை

thumb| ஒரு குரங்கன் சுறாவின் திருகுவடிவ முட்டை பொதியுறை
**முட்டை உறை**  அல்லது **முட்டை பொதியுறை**, பெரும்பாலும் **தேவதை பணப்பை** (An *egg case* or *egg capsule,* often colloquially called a *mermaid's purse*) என்று அழைக்கப்படுவது ஓவிபாரஸ் வகை சுறாக்கள், சிலவகை திருக்கை மீன்கள்,  கலப்புச்சுறாக்களின் முட்டைகளைக் கொண்டுள்ள ஒரு  உறை ஆகும். பொதுவாக முட்டை பொதியுறைகளானது ஒரு கருவைக் கொண்டதாக இருக்கும். என்றாலும்  பெரிய திருக்கை மீன் மற்றும் பல்வண்ண மணல் திருக்கை மீன் போன்றவற்றின் முட்டை பொதியுறைகளில் 7 கருக்கள் இருக்கும்.  

## விளக்கம்
முட்டை பொதியுறைகள் கொலாஜன் புரத இழைகளால்  ஆனவை. இந்த உறைகள் பெரும்பாலும் தடித்த தோல் போன்று உறுதியானதாகவும்  இருக்கும்.  சில முட்டை பொதியுறைகளின் வெளிப்புறத்தில் கொடிச்சுருள் போன்ற அமைப்பு கொண்டிருக்கும். இதன் மூலம் இந்த பொதியுறையானது தாவரங்கள், பாறைகள் போன்றவற்றை பற்றிக் கொள்ளும்.   சில பொதியுறைகள் ஒளி ஊடுருவும் கண்ணாடி போன்ற தோற்றம் உடையவை.  புல்ஹெட் சுறா முட்டைகளைத் தவிர, பிற முட்டை பொதியுறைகளின் ஒவ்வொரு மூலையிலும் கொம்புகள் எனப்படும் அமைப்புகளோடு செவ்வக வடிவத்தில் இருக்கும்.   குரங்கன் சுறாவின் முட்டை பொதியுறையானது திருகு போன்ற தோற்றத்தில் காணப்படும். இந்த முட்டையை இட்ட பிறகு தாய்ச் சுறா அதை வாயில் கவ்விச் சென்று பவளப்பாறை இடுக்கில் வைத்துவிடும். இதனால் அந்த முட்டையானது கடல் அலைகளினால் அடித்துச் செல்லப்படாது பாதுகாப்பாக இருக்கும். பெரும்பாலும் ஒரு முறைக்கு இரண்டு முட்டை பொதியுறைகளை சுறாக்கள் இடும். 

## குறிப்புகள்

பகுப்பு:மீனியல்
பகுப்பு:குருத்தெலும்பு மீன்கள்
பூவாலி

**பூவாலி** அல்லது **பூவாளி** (*Opisthopterus tardoore* ) என்பது ஒரு வகை கடல் மீன் ஆகும். இது 1829 இல் குவியர் என்பவரால் முதலில் விவரிக்கப்பட்டது.  இது ஓபிஸ்டோப்டெரஸ் டார்டூர் ஓபிஸ்டோப்டெரஸ் இனத்தைச் சேர்ந்தது, மற்றும் பிரிஸ்டிகாஸ் குடும்பத்தைச் சேர்ந்தது.  இது போன்ற பட்டியலிடப்பட்ட இனங்கள் இல்லை. 

இதன் அறிவியல் பெயரின் முன் பகுதியான *Opisthopterus* என்பது Opisthe மற்றும் pteron என்ற இரு கிரேக்க மொழிச் சொற்கிளின் சேர்கையில் இருந்து உருவாக்கப்பட்டது. Opisthe என்பதற்கு பின்புறம் என்றும் pteron என்பது சிறகு அலது துடுப்பு பொருள் ஆகும். அதாவது பின்புறம் நீண்ட துடுப்பைக் கொண்டது என்று பொருள் கொள்ளலாம். 20 செ.மீ. வரை வளரக்கூடிய இந்த மீன்களின் பின்பாக அடிப்பக்கத்தில் 51 முதல் 63 வரையிலான மென் கதிர்களைக் கொண்ட அகன்ற துடுப்பு அமைந்துள்ளது. 

## விளக்கம்
இந்த மீனின் உடல் தட்டையாகவும், பெரிய கண்களுடன் இருக்கும். மீனின் முன்பகுதி வயிறு நன்கு வீங்கி இருக்கும். செவுள் திறப்பின் அருகே கருப்பு நிற திட்டு காணப்படும்.  இந்த மீனின் கீழ் தாடையானது மேல் தாடையைவிட நீண்டு மேல் நோக்கி இருக்கும். கன்னத்தில் உள்ள துடுப்பு ஏறக்குறைய தலையின் நீளத்துக்கு இருக்கும். இதன் முதுகு துடுப்பு மிகவும் சிறியதாக இருக்கும்.

இவை அரபிக் கடலின் தென்பகுதி, ஓமன் வளைகுடா, சென்னைக் கடல் பகுதி, அந்தமான், மியான்மர், தாய்லாந்து, பினாங்கு தீவுப் பகுதிகளில் கரையோரங்களில் காணப்படுகிறது. 
## குறிப்புகள்




பகுப்பு:மீன்கள்
நதீம் காசிசு

**நதீம் காசிசு** (Nadeem Kashish  ஒரு பாக்கித்தான் திருநங்கை ஆர்வலர், அரசியல்வாதி மற்றும் வானொலி நிகழ்ச்சி தொகுப்பாளர் ஆவார். 2018 பாக்கித்தான் பொதுத் தேர்தலில் போட்டியிடும் நான்கு திருநங்கைகளில் ஒருவராக இருந்தார்.

## தனிப்பட்ட வாழ்க்கை
காசிசு, இவரது பெண் நடத்தை காரணமாக 16 ஆம் வயதில் இவரது குடும்பத்தால் நிராகரிக்கப்பட்டார்  மற்றும்  முல்தானில் உள்ள தனது வீட்டை விட்டு வெளியேற்றப்பட்டார். காசிசு பின்னர் குருக்களின் வீட்டில் சேர்ந்தார், பாக்கித்தானில் பொதுவாக திருநங்கைகள் வாழும் சமூகம். குரு; வீட்டின் தலைவர், வீட்டில் வசிப்பவர்களுக்கு உணவு மற்றும் தங்குமிடம் வழங்குவார். இருப்பினும், குருவினால் விபச்சாரத்தில் ஈடுபடுவதற்கு வற்புறுத்தப்பட்டதால் இவனுடனான உறவை துண்டித்துக்கொண்டு காசிஷ் வீட்டை விட்டு வெளியேறினார். திருநங்கைகளுக்கு ஆதரவு அளிக்கும் இவ்வகையான இடங்கள் பெரும்பாலும் இவர்களை கட்டாய விபசாரங்களில் ஈடுபட நிர்பந்திக்கிறது.காசிசு, பின்னர் இஸ்லாமாபாத்தில் ஒரு தொலைக்காட்சி நிகழ்ச்சியில் ஒப்பனை கலைஞராக சேர்ந்தார். அங்கிருந்து இவர் திருநங்கைகளுக்கு உதவும் அரசு சார்பற்ற அமைப்புக்காக வேலை செய்யத் தொடங்கினார். காசிசு பாக்கித்தானின் இஸ்லாமாபாத்தில் தற்போது வசிக்கிறார்.

## தொழில்
2006 இல், காசிசு ஒப்பனை கலைஞராக வேலை செய்தார். பின்னர் இவர் FM-99 இல் ஒரு வானொலி நிகழ்ச்சி தொகுப்பாளராக சேர்ந்தார், அங்கு இவர் பாக்கித்தானில் திருநங்கைகள் எதிர்கொள்ளும் பிரச்சினைகளைப் பற்றி எடுத்துரைத்தார்.

இவர் ஒரு ஆர்வலராக வேலை செய்யத் தொடங்கினார் மற்றும் தனது சொந்த நிறுவனமான "*சீமேல் அசோசியேஷன் ஃபார் ஃபண்டமெண்டல் ரைட்ஸ்*(சஃபார்) என்பதனை நிறுவினார்  இவர் அந்த அரசு சாரா அமைப்பின் தலைவராக தற்போது உள்ளார்.

2018 இல், காசிசு தேர்தல் பிரச்சாரங்களில் கலந்து கொண்ட போது அரசியலில் சேர்ந்தார்.

### சமூக செயற்பாடு
காசிசு வீடு வீடாக பிரச்சாரம் செய்தார். திருநங்கைகளின் சமூகத்தை மேம்படுத்துவதும், இவர்களின் உரிமைகளுக்காகப் போராடுவதும் தான் இவரது குறிக்கோள் என பரப்புரையின் போது இவர் மக்களிடம் கூறினார். சமூகத்தில் பல திருநங்கைகள் வசிக்கும் இஸ்லாமாபாத்தில் இவர் தனது சொந்த திருநங்கை தங்குமிடத்தையும் உருவாக்கினார்.

காசிசு திருநங்கை சமூகத்தில் குரு கலாச்சாரத்திற்கு எதிராக வாதிடுகிறார்.

இஸ்லாமாபாத்தில் சேரிகளில் வசிக்கும் திருநங்கைகளுக்கு மசூதி கட்டும் திட்டத்தின் ஒரு பகுதியாக காசிசு இருந்தார்.

### 2018 தேர்தல்
2018 ஆம் ஆண்டில், பாக்கித்தான் அரசு ஒரு மசோதாவை நிறைவேற்றியது, அனைத்து அதிகாரப்பூர்வ ஆவணங்களிலும் திருநங்கைகள் தங்கள் பாலினத்தை தீர்மானிக்கவும், அடையாள அட்டை கடவுச் சீட்டு மற்றும் ஓட்டுநர் உரிமம் பெறவும், வாக்களிக்க மற்றும் வேலைவாய்ப்பில் பாகுபாடு காட்டக்கூடாது ஆகியன அதில் முக்கிய அம்சங்களாக இருந்தது. இது பாலின அளவுகோல்களை நீக்கியது மற்றும் நதீம் காசிசு மற்றும் பிற நான்கு மாற்றுத்திறனாளிகள் பொதுத் தேர்தல்களில் பங்கேற்கும் முதல் திருநங்கை ஆனார்கள்.

காசிசு மற்றும் பிற திருநங்கைகள் வேட்பாளர்களுடன் பாக்கித்தான் அரசால் தேர்தல் கட்டணத்திலிருந்து விலக்கு பெற்றனர். காசிசு இஸ்லாமாபாத்தில் NA-53 க்கான தொகுதியில்  சாகித் ககன் அப்பாசி மற்றும் PTI இன் இம்ரான் கான் ஆகியோரை எதிர்த்து நின்றார். அந்தத் தேர்தலில் இவர் மொத்தம் 22 வாக்குகளைப் பெற்றார்.

பிரச்சாரத்தின் போது, காசிஷ் திருநங்கைகளின் உரிமைகள் மற்றும் அடுத்த தலைமுறையினருக்கான நீரைப் பாதுகாப்பதற்கான அவசியம் பற்றி பரப்புரையின் போது எடுத்துரைத்தார்.

## சான்றுகள்

பகுப்பு:வாழும் மக்கள்
பகுப்பு:பாக்கித்தான் பெண் உரிமை செயற்பாட்டாளர்கள்
பகுப்பு:ந.ந.தி.ஈ நபர்கள்
கூர்க் மாநிலம்

**கூர்க் மாநிலம்** (*Coorg State*) என்பது 1950 முதல் 1956 வரை  இந்தியாவின்  சி பிரிவு மாநிலமாக இருந்தது ஆகும்.  1950 சனவரி 26 அன்று இந்திய அரசியலமைப்பு நடைமுறைக்கு வந்தபோது, அப்போதிருந்த பெரும்பாலான மாகாணங்கள் மாநிலங்களாக மாற்றப்பட்டன. இதனால், கூர்க் மாகாணம் கூர்க் மாநிலமாக மாற்றப்பட்டது. கூர்க் மாநிலத்தை அதன் தலைநகரான  மடிக்கேரியிலிருந்து  தலைமை ஆணையரால் ஆளப்பட்டது. அரசாங்கத்தின் தலைவராக முதலமைச்சர் இருந்தார்.  1956 மாநில மறுசீரமைப்புச் சட்டத்தின் படி கூர்க் மாநிலம் 1956 நவம்பர் முதல் நாள் அன்று ஒழிக்கப்பட்டு மைசூர் மாநிலத்துடன் இணைக்கப்பட்டது (பின்னர் 1973 இல் கருநாடகம் என மறுபெயரிடப்பட்டது)  தற்போது, கூர்க் மாநிலப் பகுதிகள் கர்நாடக மாநிலத்தின் ஒரு மாவட்டமாக உள்ளது.
[இடது|thumb| 1956 ஆம் ஆண்டின் [மாநில மறுசீரமைப்புச் சட்டம்|மாநிலங்கள் மறுசீரமைப்புச் சட்டத்திற்கு முந்தைய தென்னிந்தியாவின் வரைபடத்தில் கூர்க் மாநிலம் அடர் பச்சை நிறத்தில் உள்ளது.]]

## வரலாறு
இந்திய அரசியலமைப்பின் படி கூர்க் மாநிலம் 1950 சனவரி 26 அன்று உருவானது. அரசியலமைப்புச் சட்டம் இயற்றப்படுவதற்கு முன்பு, கூர்க் இந்தியாவின் மேலாட்சிக்கு உட்பட்ட ஒரு மாகாணமாக இருந்தது.

கூர்க்கில் முதல் சட்டமன்றத் தேர்தல் 1952 இல் நடைபெற்றது. தேர்தலில் சி. எம் பூனாச்சா தலைமையிலான இந்திய தேசிய காங்கிரசு மற்றும் காந்திய பாண்டியண்டா பெல்லியப்பா தலைமையிலான தக்கடி கட்சி ஆகியவற்றுக்கு இடையே போட்டி இருந்தது. அண்டை மாநிலமான மைசூர் மாநிலத்துடன் இணைவதை காங்கிரஸ் ஆதரித்த அதே வேளையில், தக்கடி கட்சி, மைசூர் மாநிலத்துடன் இணைப்பதை எதிர்த்து போட்டியிட்டது. இந்திய தேசிய காங்கிரஸ் 15 இடங்களில் வென்று பெரும்பான்மை பெற்றது. தக்கடி கட்சி ஒன்பது இடங்களை வென்றது.

## கூர்க் மாநில ஆணையர்கள்
(1) திவான் பகதூர் கெடோலிரா செங்கப்பா, 1947-1949 முதல் அதன் முதல் தலைமை ஆணையராக பொறுப்பு வகித்தார்

(2) சி. டி. முதலியார் 1949 - 1950 வரை தலைமை ஆணையராக இருந்தார். 

(3) கன்வர் பாபா தயா சிங் பேடி, 1950 - 1956 காலக்கட்டத்தில் தலைமை ஆணையராக இருந்தார். 

## கூர்க் அரசு
கூர்க் சட்டமன்றத் தேர்தலில் மொத்த தொகுதிகளான 24இல்  இந்திய தேசிய காங்கிரசு  15 இடங்களைக் கைப்பற்றி ஆட்சி அமைத்தது. அமைச்சரவயில்  இரண்டு அமைச்சர்கள் (முதலமைச்சர் உட்பட) இடம்பெற்றனர்.  இந்த அரசு  மாநில மறுசீரமைப்புச் சட்டம்  அமலுக்கு வந்த 1956 நவம்பர் 1956 முதல் நாள்வரை நீடித்தது. 

### முதல் அமைச்சர்
1950 முதல் 1956 வரை கூர்க் மாநிலத்தின் முதல் மற்றும் கடைசி முதலமைச்சராக பெரியாத்நாடு தொகுதியில் இருந்து தேர்ந்தெடுக்கபட்ட  சேப்புதிர முத்தான பூனாச்சா பதவி வகித்தார். 

### அமைச்சரவை

* முதலமைச்சராக இருந்த சேப்புதிர முத்தான பூனாச்சா, கூர்க் மாநிலத்தின் நிதி அமைச்சகத்தின் பொறுப்பையும் கொண்டிருந்தார்.
* சனிவார சந்தை தொகுதியில் இருந்து சட்டமன்றத்திற்கு தேர்ந்தெடுக்கப்பட்ட குத்தூர் மல்லப்பா கூர்க் மாநிலத்தின் உள்துறை அமைச்சரானார்

## கலைப்பு
மாநில மறுசீரமைப்புச் சட்டத்தின் விளைவாக, இந்தியாவின் மாநில எல்லைகள் 1956 நவம்பர் முதல் நாள் அன்று மறுசீரமைக்கப்பட்டது, கூர்க் மாநிலம் அப்போதைய மைசூர் மாநிலத்துடன் இணைக்கப்பட்டு அதன் ஒரு மாவட்டமாக ஆக்கப்பட்டது.  மைசூர் மாநிலம் பின்னர் கருநாடகம் என பெயர் மாற்றப்பட்டது. கூர்க் மாநிலத்தின் வரலாற்றுப் பகுதி இப்போது கர்நாடகத்தின்  குடகு மாவட்டமாக  உள்ளது. 

## இதையும் பார்க்கவும்

* குடகு வரலாறு

## குறிப்புகள்
 

## மேலும் படிக்க

* 

## வெளி இணைப்புகள்

* கூர்க் மாநில சட்ட நிலை 1956

பகுப்பு:கருநாடக வரலாறு (1947- தற்போதுவரை)
பகுப்பு:Coordinates on Wikidata
பகுப்பு:இந்தியாவின் முன்னாள் மாநிலங்கள் மற்றும் ஒன்றியப் பகுதிகள்
சோரா யூசுப்

**சோரா யூசுப்** (Zohra Yusufபிறப்பு 2 மே 1950) ஒரு விளம்பர நிபுணர், ஒரு சமூக செயற்பாட்டாளர்  மற்றும் ஒரு பெண் பத்திரிகையாளர் மற்றும் பெண் உரிமைகள், மனித உரிமைகள் ஆர்வலர் ஆவார். இவர் ஊடகத்துறையில் பணியாற்றியதற்காக பரவலாகப்  பாராட்டப்பட்டார். இவர் பாக்கித்தானின் மனித உரிமைகள் ஆணையத்தின் (HRCP) முன்னாள் தலைவர் ஆவார்.

## கல்வி
சோஹ்ரா, கிழக்கு பாக்கித்தானின் டாக்காவின் ஹோலி கிராஸ் கல்லூரியில் பட்டம் பெற்றார் தற்போது இந்தக் கல்வி நிறுவனம் வங்காளதேசத்தில் உள்ளது.

## தொழில்
வங்காளதேசத்தில் உள்ள கல்லூரியில் பட்டம் பெற்ற பிறகு, ஜோஹ்ரா யூசுப் ஒரு ஆசிரியராகப் பணியாற்றத் தொடங்கினார், பின்னர் டான் (நாளிதழ்) குழுவில் ஆய்வு மற்றும் மேம்பாட்டுத் துறையின் பொது மேலாளராக ஆனார். 1971 முதல் 1981 வரை இவர் *எம்என்ஜே கம்யூனிகேஷன்ஸில்* விளம்பரதாரராக பணியாற்றினார். 1980 களில், இவர் வார இறுதி செய்திமடலான *தி ஸ்டாரின்* ஆசிரியரானார்*.* இவர் 1986 இல் *ஸ்பெக்ட்ரம் கம்யூனிகேஷன் ஒய் & ஆர்* இல் ஆக்கப்பூர்வ இயக்குநராக சேர்ந்தார். இவர் பின்னர் Y&R இன் தலைமை படைப்பு அதிகாரியாக ஆனார். பெண்கள், சட்டம் மற்றும் மேம்பாடு குறித்த ஆசிய பசிபிக் மன்றத்தில் யூசுப் ஆறு ஆண்டுகள் அவை உறுப்பினராக இருந்தார். இவர் மனித உரிமைகள் அமைப்பின் தெற்காசிய மன்றத்தின் பணியக உறுப்பினராகவும் பணியாற்றியுள்ளார் மற்றும் காமன்வெல்த் மனித உரிமைகள் முயற்சியின் குழு உறுப்பினராக ஏழு ஆண்டுகள் பணியாற்றியுள்ளார்.

1988 இல், யூசுப் பாக்கித்தானின் மனித உரிமைகள் ஆணையத்தில் (HRCP) சேர்ந்தார், இது மனித உரிமைகளுக்கான சர்வதேச கூட்டமைப்பின் (FIDH) ஒரு இலாப நோக்கற்ற உறுப்பினர் அமைப்பு ஆகும். 1990 ஆம் ஆண்டில், இவர் இவை உறுப்பினராகத் தேர்ந்தெடுக்கப்பட்டார் மற்றும் துணைத் தலைவராகவும், பொதுச் செயலாளராகவும் பணியாற்றினார். 2011 இல், யூசுப் தலைவராக வருவதற்கு முன்பு பாக்கித்தான் மனித உரிமைகள் இவையின் தலைவரானார். யூசுப் 2013 இல் மனித உரிமைகளுக்கான சர்வதேச கூட்டமைப்பின் துணைத் தலைவராகத் தேர்ந்தெடுக்கப்பட்டார். இவர் 2014–16 காலத்திற்கு மனித உரிமைகள் இவையின்  இணைத் தலைவராக மீண்டும் தேர்ந்தெடுக்கப்பட்டார். யூசுப் ஒரு சுயாதீன எழுத்தாளர் மற்றும் ஊடகங்கள் மற்றும் மோதல் தீர்வு, பெண்ணியம் மற்றும் பெண்களின் உரிமைகள் போன்ற தலைப்புகளில் பல புத்தகங்கள், பத்திரிகைகள் மற்றும் செய்தித்தாள்களுக்கு பங்களித்துள்ளார்.

### சமூக செயற்பாடு
சோராயூசுப் மனித உரிமைகள் மற்றும் ஊடக உரிமைகளுக்காக போராடி வருகிறார். இவர் குறிப்பாக பெண்களின் உரிமைகள் மற்றும் பெண் அமைப்புகளுடனான தொடர்பான சமூக வன்முறைகளுக்கு ஆதரவாக வாதிடுபவர் ஆவார்.

1979 ஆம் ஆண்டில் யூசுப் சிர்காத் சா எனும் நிறுவனத்தில் சேர்ந்தார். இந்த நிறுவனம் பெண்களின் உரிமைக்காக 1975ஆம் ஆண்டில் நிறுவப்பட்டது.  யூசுப்பின் பெண்கள் சமூக செயற்பாட்டு செயல்கள் இங்கிருந்து தொடங்கியது. பெண்கள் செயல்பாட்டு மன்றம் 1981ஆம் ஆண்டில் தொடங்கப்பட்டது.

*டான்* மற்றும் *[[தி எக்சுபிரசு திரிப்யூன்|தி எக்ஸ்பிரஸ் திரிப்யூன்]]* செய்தித்தாள்களில் ஊடக தணிக்கை, பெண்கள் உரிமைகள் மற்றும் மனித உரிமைகள் பற்றிய பல கட்டுரைகளையும் யூசுப் வெளியிட்டுள்ளார்.

## விருதுகள்
ஸோஹ்ரா யூசுப் *2011 இல் நியூஸ்லைனில்* இடம்பெற்ற "*டிவி சேனல்கள் அல்லது எலக்ட்ரானிக் பல்பிட்ஸ்*" க்கான அனைத்து பாக்கித்தான் செய்தித்தாள்கள் சங்க விருதைப் பெற்றார்.

## சான்றுகள்


பகுப்பு:பாக்கித்தானியப் பெண்ணியவாதிகள்
பகுப்பு:பாக்கித்தானியப் பெண்கள்
பகுப்பு:1950 பிறப்புகள்
பகுப்பு:வாழும் மக்கள்
மரியா பெட்ராசா

**மரியா பெட்ராசா** () (பிறப்பு: 26 சனவரி 1996) என்பவர் எசுப்பானிய நாட்டு நடிகை, நடனக் கலைஞர் மற்றும் வடிவழகி ஆவார். இவர் நெற்ஃபிளிக்சு தொடர்களான மணி ஹெய்ஸ்ட் மற்றும் எலைட் போன்ற தொடர்களில் நடித்ததன் மூலம் மிகவும் பிரபலமானவர்.

## நடிப்புத்துறை
இயக்குநர் எஸ்டெபன் கிரெஸ்போவால் என்பவர் பெட்ராசாவின் இன்ஸ்ட்டாகிராம் கணக்கின் மூலம் கவரப்பட்டு, அவரின் முதல் படமான 'அமர்' என்ற திரைப்படத்தில் லாரா என்ற கதாபாத்திரம் மூலம் நடிப்புத்துறைக்கு அறிமுகமாகினார்.  அதன் பிறகு நெற்ஃபிளிக்சு தொடரான மணி ஹெய்ஸ்ட் என்ற இணையத் தொடரில் முதல் இரண்டு பருவங்களிலும் முன்னணி கதாபாத்திரத்தில் நடித்தார். இந்த தொடர் இவருக்கு மிகப்பெரிய பெயரையும் வெற்றியையும் பெற்றதுக் கொடுத்தது. அதைத் தொடர்ந்து மீண்டும் நெற்ஃபிளிக்சுக்காக எலைட் என்ற தொடரின் முதல் பருவத்தில் முதன்மைக் கதாபாத்திரத்தில் நடித்தார்.

## மேற்கோள்கள்

## வெளி இணைப்புகள்
* 

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:எசுப்பானிய திரைப்பட நடிகைகள்
பகுப்பு:எசுப்பானிய தொலைக்காட்சி நடிகைகள்
ஆர். என். இரவி

**ஆர். என். இரவி** (*Ravindra Narayana Ravi*; பிறப்பு: 3 ஏப்ரல் 1952) என்பவர் முன்னாள் இந்திய அதிகாரி ஆவார். தமிழக ஆளுநராக, 2021 செப்டம்பர் 18 அன்று பதவியேற்ற இவர், நாகாலாந்து, மேகாலயா போன்ற வடகிழக்கு மாநிலங்களில் ஆளுநராகப் பணியாற்றியவராவார்.

## குடும்பம்
பீகாரின், பாட்னாவில் பிறந்த இவருக்கு இலட்சுமி என்ற மனைவியும் இரு பெண் குழந்தைகள் மற்றும் ஒரு ஆண் குழந்தை என மூன்று குழந்தைகளும் உள்ளனர்.

## பணி
இந்தியக் காவல் துறை அதிகாரியான இவர், கேரள மாநிலத்தில், 1976 ஆம் ஆண்டு, தொகுதி அதிகாரியாக தேர்வு செய்யப்பட்டார். இவர் 2012இல் இந்திய உளவுத்துறையின் சிறப்பு இயக்குநராகப் பணியாற்றி ஓய்வு பெற்றார். இவர் 2014 தேசிய பாதுகாப்பு மன்றத்தின் தலைவராக நியமிக்கப்பட்டார். பின்னர் அக்டோபர் 5, 2018 அன்று இந்தியாவின் தேசிய பாதுகாப்பு துணை ஆலோசகராக நியமிக்கப்பட்டார்.

## ஆளுநர் பணி
### நாகாலாந்து ஆளுநர்
2014 முதல் *தேசிய சோசியலிசக் கவுன்சில் ஆப் நாகாலாந்து* குழுவிற்கும் இந்திய அரசிற்கும் இடையில் மத்தியத்தராகப் பேச்சு வார்த்தையில் ஈடுபட்டார். இவரது முயற்சியின் பலனாகப் போராட்டக் குழுவிற்கும் இந்திய அரசிற்கும் இடையே நாகாலாந்து அமைதி உடன்படிக்கை ஆகத்து 2015 இல் கையெழுத்தானது. 20 சூலை 2019 இல் நாகாலாந்து மாநில ஆளுநராகப் பதவியேற்றார்.

### தமிழ்நாடு ஆளுநர்
இவர் செப்டம்பர் 9, 2021 அன்று இந்திய குடியரசுத் தலைவர், ராம் நாத் கோவிந்த் ஆல் தமிழ்நாடு ஆளுநராக நியமிக்கப்பட்டார். செப்டம்பர் 18, 2021 அன்று சென்னை கிண்டி ஆளுநர் மாளிகையில் நடைபெற்ற விழாவில், சென்னை உயர் நீதிமன்ற தலைமை நீதிபதி சஞ்சிப் பானர்ஜி முன்னிலையில் தமிழ்நாடு ஆளுநராகப் பதவியேற்றார்.

## மேற்கோள்கள்

 
 

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:நாகாலாந்து ஆளுநர்கள்
பகுப்பு:தமிழ்நாடு ஆளுநர்கள்
பகுப்பு:பீகார் நபர்கள்
பண்பாட்டில் பெண்ணியம்

பெண்ணியம் பல வழிகளில் பண்பாட்டினை தாக்கங்களை ஏற்படுத்தியுள்ளது, மேலும் ஏஞ்சலா மெக்ராபி, லாரா முல்வி மற்றும் பிறரால் பெண்ணியத்திற்கும், பண்பாட்டிற்கும் உள்ள தொடர்பு ஆராயப்பட்டுள்ளது. திமோதி லாரி மற்றும் ஜெசிகா கீன் ஆகியோர் "பெண்ணியத்தின் மிக முக்கியமான கண்டுபிடிப்புகளில் ஒன்று, பெண்கள் பிரபலமான பண்பாட்டினை பெறும் முறைகளை தீவிரமாக ஆராய்வது ஆகும், இவ்வளவு பரப்பிசை பண்பாடும் ஆண்களால் ஆண்களுக்காக செய்யப்பட்டது" என்று வாதிட்டனர்.  இது இலக்கியம், இசை, திரைப்படம் மற்றும் பிற திரை பண்பாடுகள் உட்பட பல்வேறு வடிவங்களில் பிரதிபலிக்கிறது.

## பெண்களின் எழுத்து படைப்புகள்
ஒப்பீட்டளவில் சமீபத்தில் பெண்களின் சமீபத்திய இலக்கியப் படைப்புகள் மற்ற படைப்பளர்களிடம் இருந்து வேறுபடும் விதத்தில் அமைந்தது. 
## மகளிரின் சினிமா
"மகளிரின் சினிமா" என்ற சொல் பொதுவாக பெண் திரைப்பட இயக்குனர்களின் பணியினைக் குறிக்கிறது. ஒளிப்பதிவாளர்கள் மற்றும் திரைக்கதை எழுத்தாளர்கள் போன்ற புகைப்படக் கருவிக்குப் பின்னால் உள்ள மற்ற பெண்களின் பணிகளையும் இது குறிக்கலாம். பெண்கள் திரைப்பட தொகுப்பு, ஆடை வடிவமைப்பாளர்கள் மற்றும் தயாரிப்பு வடிவமைப்பாளர்களின் பங்கேற்பு பொதுவாக "மகளிர் சினிமா" என்ற வார்த்தையை நியாயப்படுத்தும் அளவுக்கு தீர்க்கமானதாக கருதப்படவில்லை.

மகளிர் பண்பாடு, திரைப்படத்தின் மையக் கருத்தாக  இல்லாவிட்டாலும் "பெண்ணிய இயக்கம்" பற்றிய ஆரம்ப குறிப்பு 1942 ஆம் *ஆண்டின் வுமன் ஆஃப் தி இயர்* திரைப்படத்தில் கேத்தரின் ஹெப்பர்னில் இருந்து துவங்கியது.

மற்றொரு படம், *சீ இஸ் பியூட்டிஃபுல் வென் சீ இஸ் ஆங்ரி*, 2014 ஆம் ஆண்டில் வெளியான, அமெரிக்காவில் பெண்களின் விடுதலை இயக்கத்தை சம்பந்தப்பட்ட பெண்களின் உண்மையான நிலையினை விவரிக்கிறது.

## பெண்கள் இசை
பெண்களின் இசை என்பது பெண்கள், பெண்களால் இயற்றப்பட்ட, பெண்களுக்கான  மற்றும் பெண்களைப் பற்றிய இசை என்பதனைக் குறிக்கிறது.  இந்த வகை இரண்டாவது அலை பெண்ணிய இயக்கத்தின் இசை வெளிப்பாடாக வெளிப்பட்டது  அத்துடன் உழைப்பு (பொருளியல்), சிவில் உரிமைகள் மற்றும் அமைதி இயக்கங்கள் ஆகியவற்றையும் உள்ளடக்கியதாக இருந்தது .  இந்த இயக்கம் அகனள்களான கிறிஸ் வில்லியம்சன், மெக் கிறிஸ்டியன் மற்றும் மார்கி ஆடம் , பெர்னிஸ் ஜான்சன் ரீகன் மற்றும் அவரது குழு *ஸ்வீட் ஹனி இன் தி ராக்* மற்றும் அமைதி ஆர்வலர் ஹோலி நியர் போன்ற ஆப்பிரிக்க-அமெரிக்க பெண் ஆர்வலர்களால் தொடங்கப்பட்டது.  மடோனா, சிண்டி லாப்பர் மற்றும் லேடி காகா போன்ற மற்ற பெண்களும் தடைகளை உடைத்து அனைத்து தரப்பு கலைஞர்களையும் தங்கள் கவனத்தை ஈர்க்க அனுமதிப்பதன் மூலம் இன்று பெண்ணிய இசையில் புரட்சியை ஏற்படுத்தியுள்ளனர்.  மகளிர் இசை என்பது பெண்களின் இசையின் பரந்த தொழிற்துறையைக் குறிக்கிறது, இது கலைஞர்களைத் தாண்டி படமனை இசைக்கலைஞர்கள், தயாரிப்பாளர்கள், ஒலி பொறியாளர்கள், தொழில்நுட்ப வல்லுநர்கள், பட விளம்பர கலைஞர்கள், விளம்பரதாரர்கள் மற்றும் விழா அமைப்பாளர்களையும் உள்ளடக்கியது. 

1990 களின் முற்பகுதியில் ஒலிம்பியா, வாஷிங்டன் மற்றும் வாஷிங்டன் டிசி ஆகியவற்றிலிருந்து கலக எழுச்சி இயக்கம் உருவானது. இது பெண்களின் குரல்களையும் கலை வெளிப்பாடுகளையும் கட்டுப்படுத்தும் திறனை  வழங்க முயன்றது.  இதில், கேர்ள் எனும் ஆங்கில வார்த்தையில்  grrrl இரண்டு அல்லது மூன்று மடங்கு அதிகமாக 'r' எனும் எழுத்து இடம் பெறுவதன் மூலம் பெண் எனும் வார்த்தையினை சிறுமைப்படுத்துவதனை மறுக்கிறது. 

## சான்றுகள்

பகுப்பு:பெண்களின் கலாச்சாரம்
பகுப்பு:பெண்ணியம்
பா. ஹேரம்பநாதன்

**பா. ஹேரம்பநாதன்** (*P. Heramba Nathan*, இறப்பு: 10 மே 2022) என்பவர் இந்திய ஒன்றியம்,  தமிழ்நாட்டின் தஞ்சாவூரைச் சேர்ந்த  பிரபலமான பரத நாட்டிய ஆசிரியர் ஆவார். இவர்  நடன ஆசிரியராக இருந்து 200 இக்கும் மேற்பட்ட அரங்கேற்றங்கள், 1000 இற்கும் மேற்பட்ட நிகழ்ச்சிகள் என கண்டவர், 60 ஆண்டுகளாக நாட்டிய ஆசிரியராகப் பணியாற்றியவர்.

## ஆரம்பகால வாழ்க்கை
இவரின் தந்தை தஞ்சாவூரில் புகழ்பெற்ற மிருதங்க வித்வானாகவும், நாட்டிய ஆசிரியராகவும் இருந்த பாவுப் பிள்ளையாவார். தாய் கர்நாட இசைக் கலைஞரான சாவித்திரி அம்மாள் ஆவார். இவரது ஏழுவயதில் இருந்து தஞ்சாவூர் இராஜம் ஐயரிடம் 10 ஆண்டுகள் மிருதங்கம் பயின்றார். பின்னர் இவரின் தந்தையின் மாணவிகளின் அரங்கேற்றத்தின் போது வாசிக்கத் துவங்கினார். தஞ்சாவூரில் இயங்கிவந்த நாட்டியப் பள்ளிகளில் பாவுப் பிள்ளை மிருதங்க வித்வானாக இருந்துவந்தார். ஆசிரியர்கள் நாட்டியம் பயிற்றுவிக்கும்போது பாவுப் பிள்ளை மிருதங்கம் வாசிப்பார். அப்போது தந்தையுடன் சென்றுவந்த ஹேரம்பநாதனுக்கு நாட்டியக் கலையின்மீது ஆர்வம் ஏற்பட்டது. பின்னர் இவரே முயன்று நட்டுவங்கம் வாசிக்க கற்றுக் கொள்ளத் துவங்கினார். பின்னர் இவரின் தந்தை இவருக்கு நட்டுவாங்கம் கற்பித்தார்.

ஆசிரியர் பயிற்சி முடித்த இவர் தஞ்சாவூரில் உள்ள சிறீ கணேச வித்தியசாலையில் ஆசிரியராக பணியில் இணைந்தார். 1967இல் இருந்து 2003வரை 30 ஆண்டுகள் ஆசிரியராகப் பணியாற்றி தலைமை ஆசிரியராக ஓய்வு பெற்றார்.

## கலை வாழ்க்கை
1967இல் தஞ்சாவூர் மருத்துவக் கல்லூரி துவங்கப்பட்ட நேரம். அந்தக் கல்லூரி மருத்துவர்களின் பிள்ளைகளுக்கு பரதநாட்டியம் கற்றுக் கொடுக்க வேண்டுமென்று பாவுப் பிள்ளையை அணுகினர். அவர் மகனை அனுப்புவதாகக் கூறி  ஹேரம்பநாதனை அவர்களுக்கு நாட்டியம் கற்பிக்க அனுப்பினார். 1970 இவர் பேரைப் போட்டு முதல் அரங்கேற்றம் நடந்தது. 1986இல் இருந்து நாட்டியம் கற்பிக்க மலேசியா செல்லத் துவங்கினார்.

* இவர் தமிழ், தெலுங்கு, மராத்தி ஆகிய மொழிகளில் நாட்டிய நாடகங்களை தயாரித்துள்ளார்.
* மெலட்டூர் சாலியமங்கலத்தில் நடைபெறும் பாகவதா மேளா கலைஞர்களுக்கு 40 ஆண்டுகளுக்கும் மேலாக பயிற்சி அளித்ததன் மூலம் பல மாணவர்களை உருவாக்கினார்.
* காங்கேயம் சிவன் மலை குறவஞ்சி நாடகத்தை உருவாக்கி மேடையேற்றினார். 
* தஞ்சாவூர் *சிறீ சரபேந்திர பூபாள குறவஞ்சி* நாடகத்தை மீளுருவாக்கம் செய்து அரங்கேற்றினார்.
* திருநெல்வேலி மாவட்டம், திருக்குறுங்குடி கோயிலில் நடைபெற்றுவந்த கைசிக புராண நாட்டிய நாடகத்ததை மீட்டுருவாக்கத்தில் முக்கிய பங்கேற்று, தன் மாணவ மாணவிகளுடன் முனைவர் அனிதா இரத்னத்தின் வழிகாட்டுதலுடன் 1999 முதல் தொடர்ந்து நடத்தி வந்தவர். 
* தஞ்சை பெரிய கோயிலில் நின்று போன *சின்னமேளம்* நாட்டிய விழாவை மீளுருவாக்கம் செய்து 2010 இல் நடைமுறைக்கு கொண்டுவந்து தொடர்ந்து சித்திரைத் திருவிழாவில் நடத்தி வந்தவர்.

## பெற்ற விருதுகள்
* தலைக்கோல் ஆசான்
* பெரும்பாண நம்பி
* சங்கீத நாடக அகாதமி விருது
* கலைமாமணி விருது

## மறைவு
2022 மே 10 அன்று உடல் நலக் குறைவு காரணமாக தனது 77 ஆவது வயதில் தஞ்சாவூரில் காலமானார்.

## மேற்கோள்கள்

பகுப்பு:2022 இறப்புகள்
பகுப்பு:தஞ்சாவூர் மாவட்ட மக்கள்
பகுப்பு:பரதநாட்டிய ஆசிரியர்கள்
பகுப்பு:கலைமாமணி விருது பெற்றவர்கள்
பகுப்பு:சங்கீத நாடக அகாதமி விருது பெற்றவர்கள்
அமர் சிந்து

**சல்மா இலாகரி** என்பவர் **அமர் சிந்து** (*Amar Sindhu*) என நன்கு அறியப்படுபவர் ( , ) (பிறப்பு: ஆகத்து 28, 1968) பாக்கித்தான் எழுத்தாளர், கவிஞர், ஆர்வலர் மற்றும் கல்வியாளர் ஆவார்.

## ஆரம்பகால வாழ்க்கை மற்றும் கல்வி
சிந்துவின் இயற்பெயர் சல்மா இலாகரி ஆகும். இவர் பாக்கித்தானின் சிந்துவின் மிர்பூர் காசு மாவட்டத்தின் டோடோ இலகாரி கிராமத்தில் 28 ஆகஸ்ட் 1968 அன்று உசைன் புக்சு இலகாரியின் மகளாகப் பிறந்தார். இவர் இரண்டு முதுகலைப் பட்டங்களையும் இளங்கலைச் சட்டப் பட்டத்தையும் பெற்றிருக்கிறார்.

## தொழில்
சிந்து, சாம்சோராவில் உள்ள சிந்து பல்கலைக்கழகத்தில் மெய்யியல் துறையில் உதவி பேராசிரியராக உள்ளார். இவர் சிந்தி மொழியில் கவிதை எழுதுவதிலும் வல்லவராக உள்ளார்.

## செயற்பாடு
மனித உரிமைகள் மற்றும் சமூக ஆர்வலரான சிந்து சிறுபான்மையினரின் உரிமைகள், பெண்கள், வன்முறை, உள்ளிட்ட பல பிரச்சினைகளில் செயல்பாட்டாளராக உள்ளார். சமதர்ம பெண்ணியவாதி மற்றும் பெண் உரிமை ஆர்வலரான இவர் மகளிர் செயல் மன்றத்தின் முன்னணி உறுப்பினராக உள்ளார். 2012ஆம் ஆண்டில், கராச்சிக்குச் செல்லும் போது சுடப்பட்டபோது இவருக்கு லேசான காயங்கள் ஏற்பட்டன. 2020ஆம் ஆண்டு மகளிர் தினத்தினை முன்னிட்டு மார்ச் 8 அன்று சுக்கூரில் "*அவுரத் ஆசாதி மார்ச்* " (பெண்கள் சுதந்திர அணிவகுப்பு) நிகழ்ச்சிக்குச் சிந்து தலைமை தாங்கினார். சிந்து, அர்ஃபனா மல்லாவுடன் இணைந்து மகளிர் செயல் மன்றத்தின் கிளையினை ஐதராபாத்தில் 2008இல் தொடங்கினார். சிந்து கராச்சியில் சபீன் மகமூத்தின் *டி2எஃப்* மூலம் ஈர்க்கப்பட்டார். அசீன் ஷா மற்றும் அர்ஃபனா மாலா ஆகியோருடன் சேர்ந்து சிந்து அருங்காட்சியகத்தில் "*கானபடோஷ் கஃபே*" தொடங்கினார். இந்த அமைப்பின் மூலம் ஐதராபாத்தினைச் சார்ந்த அறிவார்ந்தவர்கள் மற்றும் படைப்புத் திறன் மிக்கவர்களுடன் கலந்துரையாடலில் சிந்து ஈடுபட்டார். 2015ஆம் ஆண்டில், சிந்தி கவிஞர் சேக் அயாசின் (1923-1997) வாழ்வினைப் பெருமைப்படுத்திக் கொண்டாடும் விதமாக "அயாசு விழாவை" ஏற்பாடு செய்தார். இந்நிகழ்வில் கலந்துகொண்டு அஞ்சலி செலுத்தியவர்களில் மூத்த அரசியல்வாதி ரசூல் பக்சு பாலிஜோ மற்றும் எழுத்தாளர் நூருல் ஹுதா சா ஆகியோர் அடங்குவர். 2015 ஆம் ஆண்டில் கவிஞரும் பத்திரிகையாளருமான அசன் முஜ்தபாவுக்குவும் அஞ்சலி செலுத்தப்பட்டது.
முன்னணி பெண்ணியவாதியான சிந்து, சிந்தி பெண்களின் உரிமைகள் குறித்து குரல் கொடுத்துள்ளார். இவர் ”எல்லா பெண்களுக்கும் சம உரிமை வேண்டும் என்று வலியுறுத்தினார். பெண்களுக்குச் சுதந்திரம் மற்றும் சம வாய்ப்புகள் வழங்கப்பட வேண்டும்” என்றும் ஆயிரக்கணக்கான ஆண்டுகளாகப் புறக்கணிக்கப்பட்ட மற்றும் புறக்கணிக்கப்படும் இந்த பாலினத்துடன் தான் நின்று, பெண்கள் விடுதலைக்காக குரல் கொடுப்பதாகக் கூறுகிறார்.

## கட்டுரைகள் மற்றும் வெளியீடுகள்
சிந்து, எழுத்தாளர் மற்றும் அரசியல் ஆய்வாளரும் ஆவார். இவர் *டான் நியூஸ்*  மற்றும் *அம்சப்பில்* கட்டுரைகள் எழுதியுள்ளார். இவர் ஆங்கிலம், உருது மற்றும் சிந்தி மொழிகளில் பல கட்டுரைகளை எழுதியுள்ளார். இவரது படைப்புகள் ஜெர்மன் மொழியில் மொழிபெயர்க்கப்பட்டுள்ளன.

சிந்து சமூக, அரசியல் மற்றும் கலாச்சாரப் பிரச்சினை தொடர்புடைய *ஆத்ரிசு* என்ற பத்திரிகையையும் வெளியிட்டுள்ளார்.

சிந்து, இருமொழி கவிதைப் புத்தகமான *'ஓஜகியல் அக்யுன் ஜா சப்னா*, மற்றும் "*ஜாக்தி ஆங்கோ கே சப்னே*". சிந்துவின் புகழ்பெற்ற கவிஞர் சேக் அயாசின் கவிதைகள் பற்றிச் சிந்து பல கட்டுரைகளை எழுதியுள்ளார்.

## மேற்கோள்கள்

பகுப்பு:பாக்கித்தானியப் பெண்ணியவாதிகள்
பகுப்பு:1968 பிறப்புகள்
பகுப்பு:வாழும் மக்கள்
சுனிதா தேவி

thumb| சுனிதா தேவியும் ஜேக்கப் எப்சுடீனும் 1925கள்
thumb| ஜேக்கப் எப்ஸ்டீன் செதுக்கிய சுனிதாவின் மார்பளவு சிலை 1926கள்.
**சுனிதா தேவி** (*Sunita Devi*) (1897கள் - 3 நவம்பர் 1932), உண்மையான பெயர் **அர்மினா பீர்பாய்**, பொதுவாக **சுனிதா** என்று அழைக்கப்படுகிறார. இலண்டனில் இருந்த சிற்பி ஜேக்கப் எப்சுடீனுக்கு மாதிரிக் கலைஞராக இருந்தார்.   3 நவம்பர் 1932 இல் இந்தியாவில் நடந்த இவரது மரணம் ஒரு அரசியல் படுகொலை என்று சிலர் நம்பினர்.

## ஆரம்ப கால வாழ்க்கை
காஷ்மீரைச் சேர்ந்த சுனிதா, மும்பையின் செல்வந்தர் அகமது பீர்பாய் என்பவரை மணந்தார். பின்னர், 1920களின் முற்பகுதியில் தனது கணவரை விட்டு பிரிந்து மகன் என்வருடனும் தங்கை அனிதா பட்டேலுடனும் இங்கிலாந்து சென்றார்.  'மேஸ்குலின் சகோதரர்கள்' என்று அழைக்கப்படும் மாயவித்தை செய்பவர்களின் குழுவில் சகோதரிகள் சேர்ந்தனர். அக்குழுவில் சுனிதா ஒரு நீர்த்தொட்டியில் முழுமையாக மூழ்கி ஐந்து நிமிடங்கள் கழித்து எழுந்து வரும் ஒரு சாகச நிகழ்ச்சியை செய்து வந்தார் (வெளிப்படையான காற்று குழாய் உதவியுடன்). பிரிட்டிசு எம்பயர் கண்காட்சியிலும் சில சாகசங்களையும் செய்தனர் (1924 முதல் 1925 வரை). சுனிதா ஒரு ஆளுமையை உருவாக்கி தன்னை ஒரு இந்திய மாயவாதியாகவும் சோதிடராகவும் நிலைநிறுத்தி ;இளவரசி சுனிதா; என அறியப்பட்டார்.

## மத்தேயு ஸ்மித்
சுனிதா, 1924 முதல் மேத்யூ சுமித் என்ற ஓவியருக்கு மாதிரியாக இருந்தார். வெறும் கலைஞர், மாதிரி என்பதைத் தாண்டி அவர்களின் உறவு மலர்ந்தது. 1924 இல் சுமித் சிவப்பு புடவையிலும்,   கறுப்பு புடவையிலும் இருப்பது போன்ற வடிவங்களில் இவரை வரைந்தார்.

## ஜேக்கப் எப்சுடீன்
ஜேக்கப் எப்சுடீன் என்ற சிற்பக் கலைஞர் பிரிட்டிசு எம்பயர் கண்காட்சியில் சுனிதாவை அவரது நண்பர் மத்தேயு சுமித் மூலமாக சந்தித்தார். 1925இல் எப்சுடீன் சுனிதாவையும் அவரது மகன், சகோதரி ஆகியோரை தனது மனைவி மார்கரெட்டின் ஒப்புதலுடன் இலண்டனில் உள்ள கில்ஃபோர்ட் தெருவில் உள்ள தனது வீட்டில் வாழ அழைத்து வந்தார். எப்ஸ்டீனுக்கு இவரது சகோதரி மீது காதல் ஆர்வம் இருந்ததா என்பது தெளிவாக இல்லை.

எப்சுடீன் 1926 மற்றும் 1927இல் என்வரின் முகத்தையும் (இரண்டு முறை)  சுனிதாவின் முகத்தையும் செதுக்கினார். சுனிதாவும் என்வரும் எப்சுடீனின் *மடோனா அண்ட் சைல்டு* சிற்பத்திற்கு மாதிரியாக இருந்தனர் (1927). எனினும் எப்சுடீனுக்கு என்வருடன் பணி செய்ய  மிகவும் சிரமமாக இருந்தது. அவர் பணியில் ஒப்பீட்டளவில் சுனிதாவை அழகாக நினைத்தார். ஆனால் ஜோசப் துவீன் என்ற கலை வியாபாரி இவரது *மடோனா அன்ட் சைல்ட்* என்ற சிற்பத்தை முதன்முதலில் பார்த்தபோது, "நீங்கள் ஏன் ஒரு அழகான மாதிரியை தேர்வு செய்யவில்லை?" என்று எப்சுடினிடம் வினவினார். சிற்பத்திற்கும் கூடுதலாக, சுனிதா, என்வர், அனிதா ஆகியோரின் 100க்கும் மேற்பட்ட வரைபடங்களும், நீர்வர்ணங்களும் இருந்தன.

## இறப்பு
1931இல் சுனிதா இந்தியா திரும்பினார். அமெரிக்க பத்திரிகைகளின் கூற்றுப்படி, "நான் என் மரணத்திற்கு போகிறேன்; அது அப்படித்தான் என்று எனக்குத் தெரியும்" என்று கூறினார். 1932இல் இவர் "குடல் அழற்சியால்" இறந்துவிட்டதாக அறிவிக்கப்பட்டது. இந்தியாவிற்கு வெளியே இவரை அறிந்தவர்கள் இவர் நஞ்சு அருந்தியிருக்கலாம் என்றும், வட்ட மேசை மாநாடுகளில் பங்கேற்பாளர்களுடனான இவரது நெருக்கம் இவர் ஒரு உளவாளியாக பார்க்கப்பட்டதாகவும் கருதினர்.  

## மேற்கோள்கள்

## வெளி இணைப்புகள்

பகுப்பு:1897 பிறப்புகள்
பகுப்பு:1932 இறப்புகள்
பியம்வதா சிங்

**பிரியம்வதா சிங்** (*Priyamvada Singh*) (பிறப்பு 1983கள்) ஒரு ஊடக நிபுணரும், இந்தியாவை தளமாகக் கொண்ட ஒரு பாரம்பரியத்தை மீட்டெடுப்பவருமாவார். மும்பையில் ஒரு பத்தாண்டு காலம் தொலைக்காட்சித் துறையில் பணிபுரிந்த பிறகு, ராஜஸ்தானில் உள்ள தனது மூதாதையர் வீட்டிற்குத் திரும்பினார். பில்வாராவுக்கு அருகிலுள்ள தனது கிராமமான மேஜாவில் உள்ள ஒரு மூதாதையர் கோட்டையை மீட்டெடுக்க உள்ளூர் சமூகத்தின் திறமைகளைப் பயன்படுத்தினார். உள்ளூர் சமூகத்தின் மீட்பு மற்றும் சமூக மேம்பாட்டு முயற்சிகளுக்கு உள்ளூர் திறமைகளை இவர் பயன்படுத்தியதால் இந்திய அரசாங்கத்தின் நாரி சக்தி விருது இவருக்கு கிடைத்தது.

## ஆரம்ப ஆண்டுகள்
இவர் 1983இல் பிறந்தார். மேலும் அஜ்மீரில் உள்ள மாயோ கல்லூரி பெண்கள் பள்ளியிலும், சோபியா கல்லூரியிலும் படித்தார். இவரின் தந்தை ஜிதேந்திர சிங் ஓய்வுபெற்ற அதிகாரியாகவும், தாய் ரம்மா குமாரி ஒரு இல்லத்தரசியாகவும் உள்ளனர்.

## ஆரம்ப கால வாழ்க்கை
புது தில்லியில் திரைப்படத் தயாரிப்பாளர் முசாபர் அலியுடன் உதவி இயக்குநராக ஊடகத்த் துறையில் தனது தொழில் வாழ்க்கையைத் தொடங்கினார். பின்னர், இந்திய-பிரெஞ்சு ஆப்பெராக்கள், சர்வதேச இசை விழா தொடர் ஜஹான்-இ-குஸ்ராவ், இலண்டனின் சவுத் பேங்க் மையத்தில் ஒரு கலாச்சார விழா போன்ற பல திட்டங்களில் பணியாற்றினார். இந்தியாவின் தொலைக்காட்சிகளான டிடிஎன்இ, டிடி காஷீர், ஐசிசிஆர், யுஎன்ஓடிசி போன்றவற்றுடன் சில சுதந்திரமான படைப்புத் திறனுள்ளத் திட்டங்கள் இதைத் தொடர்ந்து வந்தன. பின்னர் இவர் மும்பையில் உள்ள தொலைக்காட்சித் துறையில் *கோன் பனேகா குரோர்பதி, தஸ் கா தம்*, *இந்தியாஸ் காட் டேலண்ட்* போன்ற நிகழ்ச்சிகளுக்கான உள்ளடக்க வளர்ச்சியாளாரகவும் பணியாற்றினார்.

## மறுசீரமைப்பு
இவர் தனது குடும்பத்தின் மூதாதையர் வீட்டை மீட்க முடிவு செய்தார். 60 அறைகள் கொண்ட கோட்டை 146 ஆண்டுகளுக்கு முன்பு கட்டப்பட்டதிலிருந்து அதுவரை சரிசெய்யப்படவில்லை. அதனை சரி செய்து தனது இல்லத்தை மீட்டெடுக்க முடிவு செய்தார். மேஜா கோட்டை 1875ஆம் ஆண்டில் மேவார் மகாராணாவால் சாகிராக வழங்கப்பட்ட பின்னர் இவரது மூதாதையர் ராவத் அமர் சிங் என்பவரால் கட்டப்பட்டது.

இவர் மறுசீரமைப்பு செயல்முறையுடன் கோட்டைக்குச் சென்று  உள்ளூர் மக்களை வேலை செய்வதை உறுதிசெய்தார். குறிப்பாக பெண்கள் தங்கள் சொந்த வருமானத்தை ஈட்டுவதன் மூலம் இந்தப் பணியில் பயனடைந்தனர். உலர் கல் கொத்து, சுண்ணாம்பு பூச்சு போன்ற பாரம்பரிய கட்டிட உத்திகளை இவர் பயன்படுத்தினார். இந்த கட்டமைப்பை சுமார் 50,000 சதுர அடி பரப்பளவில் மீட்டெடுத்தார். இதன் அருகிலேயே மேஜா அணை அருகில் உள்ளது.

## அங்கீகாரம்
பிப்ரவரி 2018 இல், ஐசிஐசிஐ வங்கியால் வழங்கப்படும் 'அட்வாண்டேஜ் வுமன்' விருதைப் பெற இந்தியா முழுவதிலுமிருந்து தேர்வு செய்யப்பட்ட 25 பெண்களில் ஒருவராக இவரும் தேர்ந்தெடுக்கப்பட்டார். இவரது மறுசீரமைப்பு பணி மற்றும் திட்டத்தின் சமூக தாக்கத்திற்காக நடிகை வித்யா பாலனால் மும்பையில் இவருக்கு விருது வழங்கப்பட்டது.

8 மார்ச் 2019 அன்று, இவரது தலைமை மற்றும் உதாரணத்திற்காக இவருக்கு நாரி சக்தி புரஸ்கார் விருது வழங்கப்பட்டது. இந்த விருதை மாண்புமிகு குடியரசுத் தலைவர் ராம் நாத் கோவிந்த் மகளிர் மற்றும் குழந்தைகள் மேம்பாட்டு அமைச்சகத்தின் பரிந்துரையின் பேரில் வழங்கினார். இந்த நிகழ்ச்சியில் பிரதமர் திரு நரேந்திர மோடியும் கலந்து கொண்டு இவருடனும் மற்ற அனைத்து விருது பெற்றவர்களுடனும் உரையாடினார்.

## தனிப்பட்ட வாழ்க்கை
இவர் 2014இல் விஜயேந்திர சந்திர தேவ் என்பவரை மணந்தார்.
## கமேர்கோள்கள்

பகுப்பு:இந்தியப் பெண்கள்
பகுப்பு:வாழும் மக்கள்
பகுப்பு:1980கள் பிறப்புகள்
நேதாஜி நகர் மகளிர் கல்லூரி

**நேதாஜி நகர் மகளிர் கல்லூரி** (*Netaji Nagar College for Women*) 1986இல், இந்தியாவின் மேற்கு வங்காளம் , கொல்கத்தாவில் நிறுவப்பட்டது.   இது இளங்கலை பாடங்களை வழங்கும் பெண்கள் கல்லூரி ஆகும். இக்கல்லூரி கொல்கத்தா பல்கலைக்கழகத்தின் இணைவினைப் பெற்றுள்ளது.

இக்கல்லூரி பல்கலைக்கழக மானியக் குழுவின் அங்கீகாரத்தினையும் பெற்றுள்ளது. 

## மேற்கோள்கள்

## இதையும் பார்க்கவும்

* இந்தியாவில் கல்வி


## வெளி இணைப்புகள்
* நேதாஜி நகர் மகளிர் கல்லூரி
பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
மீனாட்சி பகுஜா

**மீனாட்சி பகுஜா** (*Meenakshi Pahuja*) (பிறப்பு 1978) ஒரு இந்திய விரிவுரையாளரும் மாரத்தான் நீச்சல் வீரரும் ஆவார். ஒரு  நீச்சல் போட்டி வீரராக வெற்றிகரமான வாழ்க்கைக்குப் பிறகு, இவர் புது தில்லி, லேடி சிறீ ராம் கல்லூரியில் ஆசிரியரானார். பின்னர் கடல்கள், ஏரிகள், ஆறுகள் போன்ற வெளிப்புற நீர்நிலைகளில் நடக்கும் நீச்சல் போட்டிகளில் நுழைந்தார். இவர் 2018இல் நாரி சக்தி புரஸ்கார் விருதைப் பெற்றார்.

## ஆரம்ப கால வாழ்க்கை
மீனாட்சி பகுஜா 1978இல் பிறந்தார். தனது பெற்றோருக்கு மூன்று குழந்தைகளில் மூத்தவரான தில்லியில் வளர்ந்தார். இவரின் தந்தை வி. கே. பகுஜா  புதி தில்லியின் மாடர்ன் பள்ளியில் நீச்சல் பயிற்சியாளராக இருந்தார். மீனாட்சி முதலில் தனது ஐந்து வயதில் நீச்சல் போட்டிகளில் நுழைந்தார். ஒன்பது வயதை எட்டுவதற்கு முன்பு இளையோருக்கான  50 மீட்டர் முன்னோக்கி நீந்தும் பிரிவுகளில் தேசிய வெற்றியாளர் ஆனார்.

## தொழில்
இந்தியாவைப் பிரதிநிதித்துவப்படுத்தும் வகையில், 1996ஆம் ஆண்டு தென்கொரியாவின் புசானில் நடந்த ஆசியா பசிபிக் வயதுக் குழு நீச்சல் வாகையாளர் போட்டியில் 400 மீட்டர் தனிநபர் பிரிவில் பகுஜா பதக்கம் வென்றார். இவர் தேசிய விளையாட்டுகளில் மூன்று முறை வாகையாளரானார். 2001ஆம் ஆண்டில், இவர் நீச்சலில் இருந்து ஓய்வு பெற்றார். பின்னர் தில்லி பல்கலைக்கழகத்தின் ஒரு பகுதியான லேடி சிறீ ராம் கல்லூரியில் உடல் பயிற்சியில் விரிவுரையாளரானார்.

ஆகஸ்ட் 2006 இல், பகுஜா மராத்தான் நீச்சலில் கலந்து கொள்ளத் தொடங்கினார். இவர் மேற்கு வங்கத்தின் முர்சிதாபாத்தில் உள்ள பாகீரதி-ஊக்லி ஆற்றின் 19 கி.மீ. நிகழ்வில் பங்கேற்றார். 2007ஆம் ஆண்டு சூரிச் நீச்சல் ஏரியில் போட்டியிட இவர் சுவிட்சர்லாந்து சென்றார் (ராப்பர்ஸ்வில் இருந்து சூரிக்கு வரை 26.4 கி.மீ.), அங்கு இவர் ஐந்தாவது இடத்தைப் பிடித்தார். இவருடைய தந்தையும் தில்லி பல்கலைக்கழகத்தின் துணைவேந்தருமான தீபக் பென்டால் ஆகிய இருவரும் நிதி உதவி செய்தனர்.

இவர்ஆங்கிலக் கால்வாயை நீந்த பகுஜா இரண்டு முறை முயற்சித்துள்ளார். இவரது முதல் முயற்சி 2008இல் இருந்தது. டோவர் நகரம் வருவதற்கு ஒரு வாரத்டிற்கு முன்னதாகவே  பாகீரதி-ஊக்லி ஆற்றின் 81கி.மீ. நீந்தி வாகையாளனார். இவர் "சேற்று நீரையும் நதி பாம்புகளையும்" எதி கொண்டாண்டாலும், 12 மணிநேரம் 27 நிமிடங்களில் முடித்தார். இருப்பினும், இவருக்கு கடல் நீச்சல் அனுபவம் இல்லாததால், ஆங்கிலக் கால்வயிலுள்ள நீரோட்டத்துடன் போராடினார். கடற்பரப்பு காரணமாக 11 கி.மீ.க்குப் பிறகு விலகினார். பகுஜா 2014இல் தனது இரண்டாவது முயற்சியை மேற்கொண்டார். மீண்டும் ஆங்கிலக் கால்வாயிலிருந்து தொடங்கினார். 14 மணிநேரம் 19 நிமிடங்களில் 40 கி.மீ. தூரத்தை நீந்திய பிறகு, மாறிவரும் அலைகளால் இவர் மீண்டும் திரும்ப வேண்டிய கட்டாயம் ஏற்பட்டது. இவர் நிறைவு செய்ய இன்னும் 3 கி.மீ. தொலைவில் இருந்தார்.

கோவிட் -19 கட்டுப்பாடுகள் காரணமாக, பல இந்திய நீச்சல் வீரர்கள் பயிற்சி வசதிகளுக்கு மட்டுப்படுத்தப்பட்டிருந்த காலத்தில் இவர் அவர்களுக்கான அணுகலை மேற்கொண்டார்.

## விருதுகள்
இந்தியக் குடியர்சுத் தலைவர் ராம்நாத் கோவிந்திடமிருந்து 2018ஆம் ஆண்டின் நாரி சக்தி புரஸ்கார் விருதினை (பெண்களுக்கான இந்தியாவின் மிக உயர்ந்த விருது) பகுஜா பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:1978 பிறப்புகள்
பகுப்பு:தில்லி நபர்கள்
திவீபா

**திவீபா** (பொருள் :  தீவு, *Dweepa*) என்பது 2002 ஆம் ஆண்டு வெளியான இந்திய கன்னட திரைப்படம் ஆகும். இப்படத்தை கிரிஷ் காசரவள்ளி இயக்கினார். இப்படத்தின் கதை புகழ்பெற்ற கன்னட எழுத்தாளரான நார்பட் டி' சௌசா இதே பெயரில் எழுதிய புதினத்தை அடிப்படையக கொண்டது.   இப்படத்தில் சௌந்தர்யா மற்றும் அவினாஷ் ஆகியோர் முதன்மை பாத்திரங்களில் நடித்திருந்தனர். *திவீபா* படமானது அணை கட்டுமானத்தால் பூர்வீக மக்கள் இடம்பெயர்வது போன்ற பிரச்சினைகளை அடிப்படையாக்க கொண்டது. இது இரண்டு தேசிய திரைப்பட விருதுகளைப் பெற்றது.  கர்நாடக மாநில திரைப்பட விருதுகள் நான்கையும்,  மூன்று தென்னிந்திய பிலிம்பேர் விருதுகளையும் பெற்றது.

## கதை
ஓர் அணையின் பின்புறம் சீதா பர்வதா என்ற தீவு கிராமம் உள்ளது. இந்தத தீவு கடும் மழையால் மெதுவாக நீரில் மூழ்கிவருகிறது. அந்த தீவு கிராம மக்களை வேறு இடத்துக்கு மாற்ற அரசாங்கம் அவர்களுக்கு சொந்தமான சொத்துக்களுக்கு இழப்பீடு வழங்கி அதன் மூலம் மக்களை வெளியேற்றிவருகிறது. கிராம கோவில் பூசாரி துக்கஜ்ஜா, அவரது மகன் கணபா மற்றும் அவரது மருமகள் நாகி ஆகியோர் தங்கள் சொந்த ஊரை விட்டு வெளியேறி, அரசாங்கம் கொடுக்கும் சொற்ப இழப்பீட்டை கொண்டு வாழ்வது சாத்தியமில்லை என கருதுகின்றனர். அவர்களுக்கு சொந்தமாக ஒரு சிறிய குடிசை உள்ளது.  அவர்கள் அங்கிருந்து வெளியேற  25,000 இழப்பீடு அளிக்க அரசு முன்வருகிறது. இழப்பீடை வாங்கிக்கொண்டு வேறு இடத்துக்குச் சென்றால் இந்தக் கிராமத்தில் தாங்கள் மரியாதையாக அணுகப்படும் நிலை மாறிவிட்டு, வெளியூரில் தங்கள் வாழ்க்கைக்காக போராடும் ஆயிரக்கணக்கான குடும்பங்களில் ஒன்றாக மாறும் நிலை ஏற்படும்  என கணபா கவலைப்படுகிறார். அவருடைய மனைவி நாகி நடைமுறை பார்வையும் நேர்மறை சிந்தனையும் கொண்டவள். தன்னையும் தன் குடும்பத்தையும் காக்கப் போராடுகிறாள். இதனால் இந்தக் குடும்பம் தீவை விட்டுப் போகாமலேயே இருக்கிறது. இந்தக் குடும்பத்துடன் தங்கவரும் நாகியின் உறவினரான கிருஷ்ணா குடும்பதின் அன்றாட நிகழ்வுகளில் தலையிடுகிறார். இதனால் நாகி - கணபா இடையிலான உறவில் விரிசல் விழுகிறது.  இந்த சிக்கல்களைக் கடந்து அந்தக் குடும்பம் எப்படி அந்தத் தீவிலேயே தொடர்ந்து தங்குகிறது என்பதே மீதிக் கதை.

## நடிப்பு
* சௌந்தர்யா நாகியாக
*  அவினாஷ் கணபாவாக
* எம். வி. வாசுதேவ ராவ் துக்கஜ்ஜாவாக
* ஹரிஷ் ராஜ் கிருஷ்ணாவாக 
* புருஷோத்தம தலவத
* சித்தராஜ் கல்யாங்கர்
* மாலதி
* விஜயசாரதி
* ராதா ராமச்சந்திரா
* சிருங்கேரி ராமண்ணா
* சாவந்த்

## விருதுகள் மற்றும் திரையிடல்கள்
; 49 வது தேசிய திரைப்பட விருதுகள்

* சிறந்த திரைப்படத்திற்கான தேசிய திரைப்பட விருது - சௌந்தர்யா
* சிறந்த ஒளிப்பதிவுக்கான தேசிய திரைப்பட விருது - எச். எம். இராமச்சந்திர ஹல்கெரே

; 2001–02 கர்நாடக மாநில திரைப்பட விருதுகள்

* சிறந்த படம் - சௌந்தர்யா
* சிறந்த இயக்கம் - கிரிஷ் காசரவள்ளி
* சிறந்த நடிகை - சௌந்தர்யா
* சிறந்த ஒளிப்பதிவு - எச். எம். ராமச்சந்திர ஹல்கெரே

; 50 வது தென்னிந்திய பிலிம்பேர் விருதுகள்

* சிறந்த படம் - சோந்தர்யா
* சிறந்த இயக்கம் - கிரிஷ் கசரவள்ளி
* ஒரு சிறந்த பாத்திரத்தில் சிறந்த நடிகை - சௌந்தர்யா

; திரையிடல்கள்

* மனித உரிமைகள் கண்காணிப்பு சர்வதேச திரைப்பட விழா, நியூயார்க்
* இந்தியாவின் 33 வது சர்வதேச திரைப்பட விழா
* ஃபுகுவோகா திரைப்பட விழா, ஜப்பான்
* டர்பன் சர்வதேச திரைப்பட விழா
* ரோட்டர்டாமின் சர்வதேச திரைப்பட விழா
* சினிமா விண்டேஜ் திட்டம், ஐசோலாசினிமா, கினோஆடாக்

## இசை
இபடத்திற்கு *தாமஸ் ஐசக் கொட்டுகப்பள்ளி* இசை அமைத்துள்ளார்.

## மேற்கோள்கள்
 

## வெளி இணைப்புகள்
* 

பகுப்பு:கன்னட இலக்கியங்கள்
பகுப்பு:இந்தியக் கன்னடத் திரைப்படங்கள்
பகுப்பு:2002 கன்னடத் திரைப்படங்கள்